Dato: 11.11.2024

Sted: Personalrommet på Giske Ungdomsskole

Tid: kl 19:00 – 20:00

Til stede: Cecilie Ersdal, Jonathan Sunnarvik, Kristin Lerbrekk, Rune Hansen, Eirik Hansen og Elisabeth Rosland

Fraværende: Ruben Zeiler og Roger Bakke

Referent: Elisabeth Rosland

**Sak 12 - 24/25 – Informasjon fra rektor, Eirik Hansen**

Alle ansatte skal delta på personalseminar fredag 15.november. Giske ungdomsskole er på mange måter en ‘ny' skole som har gått gjennom et generasjonsskifte de siste seks årene. Personalseminaret vil bestå av både en faglig og en sosial del der de ansatte ser frem til å bli enda bedre kjent med hverandre på tvers av trinn og undervisningsfag.

Den faglige delen består av kunnskapsheving i form av å implementere fellesskapene didaktikk i enda større grad i arbeidshverdagen og undervisningen. Utgangspunktet er en forelesning av Helle Rabøl Hansen (cand.jur og Ph.d) fra Danmark der en ser på hvordan elevene kan oppleve faglig og sosial mestring gjennom undervisningen. Utfallet vil danne et undervisningsopplegg. Personalseminaret er også startskuddet for leseplan.

Skolen er i gang med å planlegge neste år. Det er god kontroll på skolens økonomi. Det er fortsatt et overforbruk økonomisk sett, men mindre en forrige år.

Det er et lavt korttidsfravær blandt de ansatte, og rektor informerer om godt kollegialt miljø- med stor faglig kompetanse.

**Sak 13 - 24/25 – Håndballturneringen, evaluering – Kristin Lerbrekk**

En positiv og vellykket turnering! Det oppleves positive tilbakemeldinger fra både lærere, elever, foreldre og andre besøkende. Også i år kommer Giskes tidligere elever for å se på turneringen, noe som må tolkes som svært positivt.

Det var registrert to nestenulykker, hvor begge ble håndtert på en ryddig og god måte.

Regnskapet er ikke ferdigstilt da det gjenstår en del utlegg og fakturaer som enda ikke er mottatt. Salgsinntektene var totalt på Kr 73.000,- og det antas at resultatet vil være positivt med ca kr. 10 000 etter fradrag av utestående fakturaer og utlegg. Resultatet er således noe ned fra tidligere år.

Mulig årsak til dette er at man gikk tom for kaker tidlig i løpet av dagen. Det var en ufullstendig oversikt på innleverte kaker, og trolig ble heller ikke alle kaker levert. Til neste år skal man ta dette i betraktning, samt øke andelen lapperøre da dette også gikk tomt. Videre tenker man også til neste år at prisene kan økes litt på kioskvarer og lodd, de har vært uendret i lang tid.

Det vil også vurderes om en skal skaffe ørepropper og selge, da det blir mye lyd for mange over lang tid.

Veldig kjekt at så mange lærere var til stede store deler av- og noen- hele dagen!

Til neste år skal det forsøkes å få tak i fire dommere. Det er en lang dag for to stk å dømme alle kampene.

Neste års håndballturnering blir lørdag 1. november 2025. Renoveringen av Giskehallen er foreløpig utsatt, så derfor blir turnering nr. 38. i Giskehallen.

**Sak 14 - 24/25. Juleball, Rune Hansen**

Forberedelsene er godt i gang før årets juleball torsdag 5. desember. Det har blitt avholdt et møte hvor en har sortert og informert om hovedoppgaver. En har sett på hvordan oppgavene ble fordelt i fjor, og passet på at det alltid er minst en som har erfaring fra den gitte oppgaven fra året før. På denne måten sørger man for en overlapping og kontinuitet i arbeidet.

Rune har vært med på et elevrådsmøte der det ble snakket om blant annet hva et ball er, og hvordan det er forventet at elevene oppfører seg når de er på ball. Samtidig informerte Rune om hvorfor så mange foreldre er tilstede, og litt om de forskjellige oppgavene foreldrene som er med har.

Prisen på årets juleball billett er økt fra 100 kr til 150 kr.

Det vil være 3 forskjellige tidspunkt for inngang.

* 8. klasse kommer kl 19:00,
* 9. klasse kommer kl 19:20 og
* 10. klasse kommer kl 19:40.

Juleballet varer til kl 23.

I år skal en åpne opp ny utgang nede i nærheten av garderoben. Det vil si at eleven henter ut jakken og kan så gå direkte ut, en slipper å gå opp igjen for så å gå ut.

Det vil være pizza, brus og kiosk.

Vi er fortsatt noe i manko på hjelp fra foresatte. Frist for tilbakemelding fra klassekontaktene er satt til 20. November og det håpes og tror at alle oppgaver blir dekket.

Før juleballet vil det avholdt et siste møte for siste planlegging.

**Sak 15 - 24/25, dato for styremøter i 2025, Cecilie Ersdal**

Følgende datoer ble bestemt:

* 28. januar, kl 19
* 9 april, kl 19

For dem det gjelder så vil det være SU møte på rektorskontor i forkant av styremøtene (kl 18:00).

**Sak 16 - 24/25 Eventuelt, alle**

Ingen saker til behandling.